ГОВЬСҮМБЭР АЙМГИЙН МЭРГЭЖЛИЙН ХЯНАЛТЫН ГАЗРЫН

2022 ОНЫ 03 ДУГААР САРЫН ҮЙЛ АЖИЛЛАГААНЫ МЭДЭЭ

2022.03.23  Чойр

Байгууллагын нийт 20 албан хаагчаас коронавирусын халдвараас урьдчилан сэргийлэх I,II тунд албан хаагчид бүрэн хамрагдсан, III тунд 17 албан хаагч хамрагдсан, IV тунд 2 албан хаагч хамрагдсан. Үүнд: 2 албан хаагч ковидын халдвар авсан, вакцинд хамрагдах хугацаа болоогүй. 1 албан хаагч эрүүл мэндийн улмаас вакцин хийлгээгүй байна.

**Дотоод ажлын хүрээнд:**

* Нийт 36 албан бичиг ирүүлснээс хариутай 23 бичиг байна. Үүнээс 13 албан бичгийг хугацаанд нь шийдвэрлэж, шийдвэрлэх шатандаа байгаа 10 бичиг байна.
* Байгууллагаас нийт 7 албан бичгийг төлөвлөж холбогдох иргэн, ААНБ-д хүргүүлэв.
* Иргэн, ААНБ-аас нийт 17 өргөдөл, гомдол, хүсэлт ирүүлснээс шийдвэрлэж хариу өгсөн 8, шийдвэрлэх шатанд байгаа 9 хүсэлт байна. Ирүүлсэн гомдол мэдээллийн хүрээнд хүнсний чанар, аюулгүйн шаардлага хангаагүй 3 нэр төрлийн 25 ш 144000 төгрөгийн түргэн гэмтэх бүтээгдэхүүнийг газар дээр нь устгаж, хадгалалтын хугацаа хэтэрсэн 7 нэр төрлийн 444ш 1742150 төгрөгийн хүнсний бүтээгдэхүүнийг актаар хураан авч орон тооны бус зөвлөлд шилжүүлэхээр, найрамдал хотхоны 5-р байрны хонгилийн давхар болон Экосүмбэр хотхоны газрын орчныг хэвийн байдалд оруулж, эрүүл ахуйн шаардлагыг хангуулан халдваргүйтгэл хийлгүүлэн ажилласан. Тайлант хугацаанд нийт 9 зөрчил илэрч, зөрчлийг арилгуулахаар 13 заалттай улсын байцаагчийн албан шаардлага 2, 2 заалт бүхий акт гарган ажилласан.
* Igov.mn цахим системд нийт 2 иргэний бүртгэлийг хамруулав.

**Хяналт шалгалтын хүрээнд:**

Мэргэжлийн хяналтын ерөнхий газраас ирсэн чиглэлийн дагуу төлөвлөгөөт хяналт шалгалт хийгдэхгүй, иргэн аж ахуй нэгж байгууллага болон МХЕГазраас баталж ирүүлсэн удирдамжийн хүрээнд дараах хяналтуудын хийж, мэргэжил аргазүйн зөвлөгөө өгч ажилласан. Үүнд:

* Балданзасаг захад үйл ажиллагаа явуулж байсан нүдний шилний газарт төлөвлөгөөт бус хяналт шалгалт хийсэн. Хяналтаар мэргэжлийн бус хүн хараа тодорхойлж байсан дутагдлыг таслан зогсоож мэргэжил арга зүйн зөвлөгөө өгч ажилласан.
* Нэгдсэн эмнэлгийн сүрьеэгийн эмчийн гаргасан өргөдлийн дагуу газрын даргын баталсан 09-01 тоот удирдамжийг үндэслэн тус эмнэлэгт эрүүл ахуй халдвар хамгааллын хяналтын улсын ахлах байцаагч, хөдөлмөрийн хяналтын улсын байцаагч нартай хамтарч төлөвлөгөөт бус хяналт шалгалт хийсэн. Хяналт шалгалтаар сүрьеэгийн тасгийн зохион байгуулалт, хүний нөөц, анхан шатны бүртгэл маягтын хөтлөлт, цалин хөлстэй холбоотой 8 дутагдал илрүүлж нэгдсэн эмнэлэгт 10 заалт бүхий хамтарсан албан шаардлага хүргүүлсэн.
* Энхтусдэм өрхийн эрүүл мэндийн төвөөс ирүүлсэн хүсэлтийн дагуу тус эрүүл мэндийн төвийн 2021-2022 оны эрсдэлийн үнэлгээ, төлөвлөгөөт хяналт шалгалтад хамрагдсан явцын үнэлгээний талаар баталгаажуулах үйл ажиллагаа хийж хариуг албан тоотоор хүргүүлсэн.
* Сумын засаг даргын захирамжаар батлагдсан ажлын хэсэгт орж Хүүхэд харах үйлчилгээний үйл ажиллагаанд хяналт тавин ажилласан. Шалгалтаар илэрсэн зөрчлийг арилгуулахаар зөвлөмж хүргүүлсэн бөгөөд ажлын хэсгийн ахлагчид Илтгэх хуудас бичиж хүргүүлсэн.
* Аж ахуйн нэгж, байгууллагаас ирүүлсэн хүсэлтийн дагуу зочид буудал, ахмадын өргөө, үйлчилгээний төвийн барилгын ажлын зургийн бичиг баримтын бүрдлийг хянаж, холбогдох бичиг баримт дутуу 2 зургийг буцааж, 1 ажлын зургийг хянаж дүгнэлт гарган хүргүүлэв.
* Хэрчсэн гурил, кофе шоф, түргэн хоолны чиглэлээр үйл ажиллагаа эрхлэх байранд ЭАХХХ, ХЧСХ-ын чиглэлээр хамтран ЗТҮ үзүүлж, эрүүл ахуй, стандартын шаардлагад нийцсэн кофе шоф эрхлэх үйл ажиллагааг хүнсний чиглэлийн үйл ажиллагаа эрхлэгчдийн бүртгэлд хамруулснаар үйл ажиллагааг нь эхлүүлж, бусад 2 чиглэлийн үйл ажиллагааг шаардлагад нийцүүлэх талаар зөвлөгөө өгөв.
* АЗДТГ-ын хүсэлтийн дагуу архи согтууруулах ундаа худалдах тусгай зөвшөөрөл хүссэн 4 аж ахуйн нэгжийн үйл ажиллагаанд АЗДТГ-ын мэргэжилтэнтэй хамтарсан хяналт хийж, дүнг тусгай зөвшөөрлийн комиссын хуралдаанаар шийдвэрлэхээр Газрын даргад танилцуулж, тусгай зөвшөөрөл олгох Засаг даргын дэргэдэх комиссоор хэлэлцүүлэн шийдвэрлэсэн.
* Энхбилиг эмнэлгийн хүсэлтийн дагуу өргөтгөлийн барилгыг ашиглалтад оруулах улсын комиссын бүрэлдэхүүнд 2 албан хаагч орж ажилласан.
* МХЕГ-ын улсын ахлах байцаагч нарын ирүүлсэн зөвлөмжүүдийг холбогдох 33 аж ахуй нэгж, байгууллагуудад хүргүүлж зөвлөмжийг хэрэгжүүлэхэд хяналт тавин ажиллаж байна.
* Барилга угсралтын ажил эхэлж байгаатай холбоотой хөдөлмөрийн аюулгүй байдал, эрүүл ахуйн тухай хууль, тогтоомж, стандартын шаардлагыг хангуулах талаар ажил олгогчийн үүрэг хариуцлагыг дээшлүүлэх, ажилтны амь нас, эрүүл мэндийг хамгаалах, ажлын байрны аюулгүй орчныг бүрдүүлэх, осол гэмтлээс урьдчилан сэргийлэх талаар 9 заалт бүхий улсын байцаагчийн зөвлөмж гарган улсын болон орон нутгийн хөрөнгөөр Сүмбэр суманд шинээр баригдаж буй 6 барилга угсралтын ажил гүйцэтгэгч компанид цахимаар болон биечлэн өгч, заавар зөвлөгөө өсөн. Дээрх 6 барилгаас 1 нь үйл ажиллагаа эхлүүлсэн бусад нь эхлүүлээгүй байна.
* Батганжир ХХК-ийн ачилт буулгалтын талбайд ашигладаг авто пүүг баталгаажуулах явцад хяналт тавьж, зөвлөгөө өгч ажилласан.

**Сургалт, сурталчилгаа, хэлэлцүүлгийн хүрээнд:**

* Боржигин өв музейгээс ирүүлсэн хүсэлтийн дагуу аймгийн нийтийн номын сан, музейн нийт 10 ажилтанд хөдөлмөрийн тухай хуулийн шинэчилсэн найруулгаар сургалт зохион байгуулсан.
* Байгууллагын цахим хуудсанд нийт 3 мэдээлэл байршуулсан. Үүнд хяналт шалгалтын 1 бусад 2. Байгууллагын фэйсбүүк хуудсанд зөвлөмж, сэрэмжлүүлэг бусад мэдээ мэдээллийг иргэдэд хүргэж ажилласан.
* “Эмнэлгийн тусламж үйлчилгээний чанар, аюулгүй байдлыг сайжруулъя” уриан дор зохион байгуулагдсан аймгийн Эрүүл мэндийн салбарын удирдах ажилтны зөвлөгөөнд 1 албан хаагч оролцсон.
* Аймгийн Соёл, урлагийн газраас зохион байгуулсан Соёлын ажилтан албан хаагчдын дунд зохион байгуулсан зөвлөгөөнд 1 албан хаагч оролцсон.
* Монгол улсын засгийн газраас хэрэгжүүлж буй шинэ сэргэлтийн бодлогын хүрээнд “эрдэс баялгийн салбарын хууль тогтоомжийн хэрэгжилт, тулгамдаж буй асуудал”-хэлэлцүүлэг-т 1 албан хаагч оролцсон
* 3 сарын 2-5-ны өдрүүдэд Өмнөговь аймагт болсон Говь тал хээрийн бүсийн сургалт, урлаг, спортын наадамд амжилттай оролцсон.
* 1 эмнэлгийн 17 ажилтанд Эрүүл мэндийн байгууллагын халдвараас сэргийлэх үйл ажиллагаанд анхаарах асуудал сэдвээр сургалт зохион байгуулж, мэргэжлийн зөвлөгөөгөөр хангасан.
* "Монгол Улсын урт хугацааны хөгжлийн бодлого "Алсын хараа 2050" сургалтад 1 албан хаагч, Худалдан авах ажиллагааны мэргэшсэн ажилтан бэлтгэх сургалтад 2 албан хаагч тус тус хамрагдсан.
* Төрийн албаны зөвлөлөөс зохион байгуулдаг 4:7:11 сургалтад бүх албан хаагчид тухай бүр хамрагдаж байна.

**Хими, нян судлалын лабораторид:**

* Аж ахуй нэгж байгууллага, иргэний хүсэлтээр ирүүлсэн 38 сорьцонд 100 үзүүлэлтээр хими, нян судлалын шинжилгээг гүйцэтгэн хяналт тавьж, хариуг баталгаажуулсан. Шаардлага хангаагүй сорьц илрээгүй**.**
* Шинжилгээний 533000 төгрөгний төлбөртэй, 33700 төгрөгний төлбөргүй шинжилгээ хийж гүйцэтгэсэн.

ХЯНАСАН:

ГАЗРЫН ДАРГА Б.ГАНБАЯР

МЭДЭЭГ НЭГТГЭСЭН:

АРХИВ, БИЧИГ ХЭРЭГ,

ХЭВЛЭЛ МЭДЭЭЛЭЛ ХАРИУЦСАН

АЖИЛТАН М.БУЯНЦЭЦЭГ